Document ID: 32013R0103

REGULAMENTUL DE PUNERE ÎN APLICARE (UE) NR. 103/2013 AL COMISIEI
din 4 februarie 2013
de modificare a Regulamentului (CE) nr. 786/2007 în ceea ce privește numele titularului autorizației unui preparat de endo-1,4-beta-mannanase EC 3.2.1.78 (Hemicell)
(Text cu relevanță pentru SEE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 13 alineatul (3),
întrucât:
(1)
ChemGen Corp. a depus, în conformitate cu articolul 13 alineatul (3) din Regulamentul (CE) nr. 1831/2003, o cerere de modificare a numelui titularului autorizației în ceea ce privește Regulamentul (CE) nr. 786/2007 al Comisiei (2), fiind vorba de autorizarea pentru o perioadă de 10 ani a unui preparat de endo-1,4-beta-mannanase EC 3.2.1.78 (Hemicell) care aparține categoriei de aditivi „aditivi zootehnici” și grupului funcțional „promotori de digestibilitate”.
(2)
Solicitantul afirmă că, începând de la 10 februarie 2012, ChemGen Corp. a fost achiziționată de Eli Lilly and Company Ltd., care deține acum drepturile de comercializare pentru aditivul în cauză. Solicitantul a prezentat date relevante în sprijinul cererii sale.
(3)
Modificarea propusă a condițiilor autorizației este de natură pur administrativă și nu implică necesitatea unei noi evaluări a aditivului în cauză. Autoritatea Europeană pentru Siguranța Alimentară a fost informată cu privire la cerere.
(4)
Este necesară modificarea condițiilor autorizației, pentru a permite Eli Lilly and Company Ltd. să-și exercite drepturile de comercializare.
(5)
Prin urmare, Regulamentul (CE) nr. 786/2007 ar trebui modificat în consecință.
(6)
Având în vedere că nu există niciun motiv de siguranță care să necesite aplicarea imediată a modificării introduse de prezentul regulament Regulamentului (CE) nr. 786/2007, este necesar să se prevadă o perioadă de tranziție pe parcursul căreia să se poată epuiza stocurile existente.
(7)
Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTUL REGULAMENT:
Articolul 1
În coloana 2 din anexa la Regulamentul (CE) nr. 786/2007, cuvintele „ChemGen Corp., reprezentat de Disproquima S.L.” se înlocuiesc cu „Eli Lilly and Company Ltd.”.
Articolul 2
Stocurile de aditiv existente, care sunt în conformitate cu dispozițiile aplicabile înainte de data intrării în vigoare a prezentului regulament, pot continua să fie introduse pe piață și pot fi utilizate până la epuizare.
Articolul 3
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 4 februarie 2013.

Labels: 3
17
4
6